A MartonSport Nonprofit Korlátolt Felelősségű Társaság

ALAPÍTÓ OKIRATA

 – a 2018. szeptember 13. napján kelt módosításokkal egységes szerkezetben, melyet a dőlt betűs szedés jelöl –

**Az Alapító a „Polgári Törvénykönyvről” szóló 2013. évi V. törvény (Ptk.) rendelkezéseinek megfelelően nem jövedelemszerzésre irányuló közös gazdasági tevékenység folytatása céljából a MartonSport Nonprofit Korlátolt Felelősségű Társaság Alapító Okiratát az alábbiak szerint állapítja meg:**

**1. A Korlátolt Felelősségű Társaság cégneve:**

 MartonSport Nonprofit Korlátolt Felelősségű Társaság

(továbbiakban: Társaság)

 **A cég rövidített elnevezése:**

 **MartonSport Nonprofit Kft.**

**2. A Társaság székhelye: 2462 Martonvásár, Budai út 13. sz.**

A Társaság székhelye egyben a központi ügyintézés helye is.

**3. A cég e-mail elérhetősége, elektronikus kézbesítési címe**: martonsport@martonvasar.hu

**4. A Társaság honlapja:** www.martonsport.hu

**5. A Társaság tagja – alapítója -:**

## Martonvásár Város Önkormányzata

Székhelye: **2462 Martonvásár, Budai út 13. sz.**

Törzskönyvi azonosító száma(PIR): 727431

Adószáma: 15727433-2-07

Képviselője: Dr. Szabó Tibor polgármester

Anyja születési neve: Katona-Hlaszták Rozália

**6. A Társaság tevékenységi köre:**

**6.1. Főtevékenység:** 93.19’08 Egyéb sporttevékenység

(közhasznú tevékenység*)*

**6.2. Egyéb tevékenységi körök:**

 **6.2.1.** Közhasznú tevékenységek:

41.10’08 Épületépítési projekt szervezése

93.11’08 Sportlétesítmény működtetése

93.13’08 Testedzési szolgáltatás

93.29’08 M.n.s. egyéb szórakoztatás, szabadidős tevékenység

85.51’08 Sport-, szabadidős képzés

68.20’08 Saját tulajdonú, bérelt ingatlan bérbeadása, üzemeltetése

81.10’08 Építményüzemeltetés

*8559’08 M.n.s. egyéb oktatás*

*8560’08 Oktatást kiegészítő tevékenység*

*9101’08 Könyvtári, levéltári tevékenység*

*9102’08 Múzeumi tevékenység*

 **6.2.2.** Üzletszerű gazdasági tevékenységek:

32.30’08 Sportszergyártás

47.64’08 Sportszer-kiskereskedelem

55.90’08 Egyéb szálláshely- szolgáltatás

56.10’08 Éttermi-, mozgó vendéglátás

56.30’08 Italszolgáltatás

77.21’08 Szabadidős-, sporteszköz kölcsönzése

81.30’08 Zöldterület-kezelés

82.30’08 Konferencia, kereskedelmi bemutató szervezése

82.99’08 M.n.s. egyéb kiegészítő üzleti szolgáltatás

86.90’08 Egyéb humán-egészségügyi ellátás

90.01’08 Előadó- művészet

90.02’08 Előadó- művészetet kiegészítő tevékenység

90.04’08 Művészeti létesítmények működtetése

95.29’08 Egyéb személyi-, háztartási cikk javítás

*5621’08 Rendezvényi étkeztetés*

*5629’08 Egyéb vendéglátás*

*6810’08 Saját tulajdonú ingatlan adásvétele*

*7021’08 PR, kommunikáció*

*7022’08 Üzletviteli, egyéb vezetési tanácsadás*

*8299’08 M.n.s. egyéb kiegészítő üzleti szolgáltatás*

**6.3.** A Társaság ügyvezetése jogosult a tevékenységi kör(ök) módosítására.

**6.4.** A Társaság a tevékenységi körében megjelölt tevékenységek közül azokat, amelyek külön engedélyhez, bejelentéshez kötöttek, csak az erre vonatkozó külön engedély birtokában, illetve a bejelentés megtörténtét követően kezdi meg és gyakorolja.

 A Társaság tagjai kijelentik, hogy képesítéshez kötött tevékenységet a Társaság csak abban az esetben végez, ha a Társaságnak jogszabályban meghatározott képesítési feltételekkel rendelkező alkalmazottja, vagy vele tartós megbízási jogviszonyban álló megbízottja rendelkezésre áll.

**6.5.** A Társaság tevékenységét nonprofit gazdasági társaságként, közhasznú jogállású szervezetként gyakorolja, amelynek keretében elsődlegesen a társadalom közös szükségleteinek kielégítését nyereség- és vagyonszerzési cél nélkül szolgáló tevékenységet végez, üzletszerű gazdasági tevékenységet csak közhasznú alapcél szerinti tevékenysége megvalósítását nem veszélyeztetve végez.

 **A Társaság célja szerinti besorolása:** sporttevékenység.

 A Társaság vállalja az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. tv.-ben meghatározott közhasznúsági feltételek teljesítését.

**6.6.** A Társaság a „Magyarország helyi önkormányzatairól” szóló 2011. évi CLXXXIX. törvény – továbbiakban: Mötv. – 13. § (1) bekezdés 15. pontjában meghatározott sport, ifjúsági ügyek, valamint a sportról szóló 2004. évi I. törvény 55. § (1)-(2) és (6) bekezdésében rögzített kötelező önkormányzati feladatot részben ellátja, illetőleg annak ellátásában közreműködik, továbbá ezen önkormányzati közszolgáltatási feladatok ellátásához kapcsolódóan az Mötv. 108. §-a alapján működteti Martonvásár Város Önkormányzata tulajdonában álló sportlétesítményeket az Önkormányzattal kötött közszolgáltatási szerződés alapján. A Társaság továbbá az Mötv. 7. pontja szerinti kulturális szolgáltatás önkormányzati feladatok megvalósításában működik közre.

**6.7.** A gazdálkodás során elért eredményét nem osztja fel, azt az Alapító Okirat 6.1. és 6.2.1. pontjában foglaltak szerint meghatározott közhasznú tevékenységére fordítja.

**6.8.**A Társaság közvetlen politikai tevékenységet nem folytat, szervezete pártoktól független és azoknak anyagi támogatást nem nyújt, azoktól anyagi támogatást nem fogad el.

**6.9.** A Társaság célja a 6.6. pontban nevesített önkormányzati feladatok költséghatékony megvalósítása minden lehetséges anyagi erő, támogatás bevonásával és pályázati lehetőség felhasználásával.

**7. A Társaság időtartama és üzleti éve:**

**7.1.** A gazdasági társaság a cégjegyzékbe való bejegyzéssel, a bejegyzés napjával jön létre.

**7.2.** A Társaság határozatlan időtartamra alakul.

**7.3.** A gazdasági társaság a társasági szerződés ellenjegyzésének, illetve közokiratba foglalásának napjától a létrehozni kívánt gazdasági társaság előtársaságaként működik. Az előtársasági jelleget azonban a cégbejegyzési eljárás alatt a gazdasági társaság iratain és a megkötött jogügyletek során a Társaság elnevezéséhez fűzött „bejegyzés alatt” toldattal kell jelezni. A Társaság üzletszerű gazdasági tevékenységet csak a cégbejegyzési kérelem benyújtását követően folytathat, a cégbejegyzésig azonban a hatósági engedélyhez kötött tevékenységet nem végezhet.

**8. A Társaság törzstőkéje:**

A Társaság törzstőkéje **230.900.000,-Ft, azaz kettőszázharmincmillió-kilencszázezer forint**, amely teljes egészében készpénzbetétből áll, amely a törzstőke 100 %-a.

**9. A tag törzsbetétje és annak rendelkezésre bocsátásának módja:**

#  9.1. Martonvásár Város Önkormányzata tag törzsbetétje:

#  230.900.000,-Ft, azaz kettőszázharmincmillió-kilencszázezer forint, mely készpénzbetét.

**9.2.** A Társaság részére a törzstőke rendelkezésre bocsátása módja az alábbi:

**9.2.1.** 900.000.- Ft, azaz kilencszázezer forint törzsbetét összegéből 800.000,-Ft 2014. június 13-napján, a fennmaradó 100.000,-Ft 2015. január 30-napjáig a Társaság pénzintézeti számlájára átutalást nyert.

**9.2.2.** Martonvásár Város Önkormányzata a 2015. február 10-i hatályú Alapító Okirat aláírását követő 10 banki napon belül a 2.100.000,- Ft készpénzt a Társaság pénzintézeti számlájára átutalással teljesítette.

**9.2.3.** Martonvásár Város Önkormányzata a 2015. június 30.-i hatályú törzstőke felemelés elhatározását tartalmazó egységes szerkezetbe foglalt Alapító Okirat aláírását követő 10 banki napon belül a 197.900.000,-Ft törzsbetét összegét a Társaság pénzintézeti számlájára átutalással 2015. július 14-napján teljesítette.

**9.2.4.** Martonvásár Város Önkormányzata törzstőke felemelés elhatározását tartalmazó 151/2016. (IX.13.) számú képviselő-testületi – alapítói – határozat alapján a 30.000.000,-Ft, azaz harmincmillió forint törzsbetét összegét 2016. szeptember 23 -napján átutalással teljesítette a Társaság pénzintézeti számlájára.

10. Alapítási költségek:

Az alapítással kapcsolatos költségeket a Társaság viselte.

**11. A Társaság tagja pótbefizetést nem vállal.**

**12. Az üzletrész átruházása, felosztása, bevonása:**

**12.1.** Az egyszemélyes társaság a saját üzletrészét nem szerezheti meg.

**12.2.** Ha az egyszemélyes társaság az üzletrész felosztása vagy a törzstőke emelése folytán új taggal egészül ki, és így többszemélyes társasággá válik, a tagok kötelesek az alapító okiratot társasági szerződésre módosítani.

**13. Az alapítói határozat**

**13.1.** A taggyűlés hatáskörébe tartozó kérdésekben az Alapító határozattal dönt, és erről az ügyvezetőt írásban értesíti. A döntés az ügyvezetővel való közléssel válik hatályossá.

**13.2.** Az Alapító kizárólagos hatáskörébe tartoznak mindazok a kérdések, amelyeket a „Polgári Törvénykönyvről” szóló 2013. évi V. törvény 3:188. § (2) bekezdése a taggyűlés kizárólagos hatáskörébe utal, továbbá döntés olyan hitel, kölcsön felvételének, vagy a vagyon olyan mértékű megterhelésének, elidegenítésének, illetőleg bármely szerződés megkötésének jóváhagyásáról, amely értéke meghaladja a törzstőke 20 %-át.

A legfőbb szerv hatáskörét az Alapító tag gyakorolja.

**13.3**. Az Alapító a „Magyarország helyi önkormányzatokról” szóló 2011. évi CLXXXIX. tv. – Mötv. – és az Önkormányzat Szervezeti és Működési Szabályzatáról rendelkező mindenkori hatályos önkormányzati rendeletben meghatározott eljárási rendben és formában hozza meg döntéseit.

**13.4.** Az Alapító Önkormányzat Képviselő-testülete ülése nyilvános, mely nyilvánosság jogszabályban meghatározott esetekben korlátozható.

**13.5.** Az Alapító Önkormányzat Képviselő-testülete, mint döntéshozó szerv határozathozatalában nem vehet részt a Ptk. 3:19. §(2) bekezdésben meghatározottakon túlmenően, aki, vagy akinek közeli hozzátartozója a határozat alapján:

 **13.5.1.** kötelezettség, vagy felelősség alól mentesül, vagy

 **13.5.2.** bármilyen más előnyben részesül, illetve a megkötendő jogügyletben egyébként érdekelt,

 **13.5.3.** nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás.

**13.6.** Az Alapító Önkormányzat Képviselőtestülete üléséről az Mötv. 52. § (1) bekezdése szerinti tartalmú jegyzőkönyv készül. Az ügyvezető az Alapító által hozott határozatokról folyamatos nyilvántartást vezet (Határozatok Könyve), mely tartalmazza a döntés tartalmát, időpontját és hatályát, a döntést támogatók és ellenzők számarányát, a határozat végrehajtásának határidejét és a végrehajtásért felelős személyt.

 Az Alapító döntéseit az érintettekkel az ügyvezető a döntéstől számított 8 napon belül írásban igazolt módon értesíti.

**13.7.** A Társaság ügyvezetője legalább félévente írásban köteles beszámolni a végzett munkájáról Martonvásár Város Önkormányzata Képviselőtestületének, mint a Társaság Alapítójának.

**14. Az ügyvezető:**

**14.1.** Az ügyvezető önállóan jogosult a Társaság képviseletére, cégjegyzésre, szerződések megkötésére, azonban a „Polgári Törvénykönyvről”’ szóló 2013. évi V. törvény 3:188. § (2) bekezdésében foglaltaknak megfelelően.

**14.2. Ügyvezető:**

* A Társaság ügyvezetője határozatlan időtartamra:

**Tóth Balázs Károly** (anyja születési neve: Bödök Márta, szül. hely, idő: Dunaújváros, 1972. november 8., adóazonosító jel száma: 8386621427, 2462 Martonvásár, Tátra u. 11. sz. alatti lakos)

**14.3.** Az ügyvezető feladatát munkaviszonyban látja el.

**14.4.** Az ügyvezető munkáltatói jogkörét az Alapító gyakorolja.

**14.5.** A Társaság ügyeinek intézését, képviseletét harmadik személyekkel szemben, bíróságok és más hatóságok előtt az ügyvezető látja el.

 Az ügyvezető önállóan jogosult a Társaság képviseletére, cégjegyzésre, szerződések megkötésére, azonban a Ptk. 3: 188. § (2) bekezdésében foglaltaknak megfelelően.

 Az ügyvezetővel szemben a Ptk. 3:22. § (1), (4) – (6) bekezdésében, a Ctv. 9/B. § (1)-(2) és 115. § (1)-(2) bekezdésében s jelen társasági szerződés 14.10. pontjában meghatározott kizáró körülmények nem állnak fenn.

**14.6.** A Társaság ügyeinek vitelére és a Társaság képviseletére az ügyvezető a 14.1. pont szerint önállóan jogosult, de a képviseleti jog gyakorlása körében és az ügyvezetés során tartozik figyelembe venni azokat a korlátozásokat, amelyeket az Alapító határozata megállapít.

**14.7.** A Társaság munkavállalói felett a munkáltatói jogokat az ügyvezető önállóan gyakorolja.

**14.8.** Az ügyvezető a Társaságtól az Alapító által meghatározott díjazásban részesül, – s költségtérítésben részesülhet – melyet évente a számviteli beszámoló jóváhagyásakor az Alapító felülvizsgál.

**14.9.** Az ügyvezető feladata különösen:

- A Társaság szakmai irányítása.

- A Társaság képviselete.

- A Társaság gazdálkodásának, számvitelének irányítása.

- Az Alapító döntéseinek nyilvántartása, végrehajtásának szervezése és ellenőrzése.

- A Társaság költségvetésének tervezése, mérlegtervezet előkészítése és az Alapító elé való terjesztése.

- A Felügyelő Bizottság információkkal történő ellátása

- A Társaság szabályzatainak elkészítése, folyamatos aktualizálása.

- A Társaság működésével kapcsolatosan keletkezett iratokba való betekintés biztosítása.

- A tagjegyzék, a Határozatok Könyve vezetése.

**14.10**. Az ügyvezetőre vonatkozó összeférhetetlenségi szabályok:

**14.10.1.** Ügyvezető az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.

**14.10.2**. Nem lehet ügyvezető az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos jogkövetkezmények alól nem mentesült.

**14.10.3.** Nem lehet ügyvezető, akit jogerős bírói ítélettel a vezető tisztségviselés gyakorlásától eltiltottak az eltiltást kimondó határozatban meghatározott időtartamig.

**14.10.4.** Nem lehet ügyvezető, akit valamely foglalkozástól eltiltottak, az ítélet hatálya alatt, ha az abban megjelölt tevékenységet folytatja a Társaság.

**14.10.5.**  A gazdasági társaság kényszertörlési eljárás során való törlését követő öt évig nem lehet más gazdasági társaság vezető tisztségviselője az a személy, aki a kényszertörlési eljárás megindításának időpontjában, a törlés évében, vagy a törlést megelőző évben a gazdasági társaságnál vezető tisztségviselő, korlátlanul felelős tag vagy többségi befolyást biztosító részesedéssel rendelkező tag volt.

**14.10.6.** Nem lehet ügyvezető továbbá:

**a)** akinek felelősségét a felszámolási vagy kényszertörlési eljárás során ki nem elégített hitelezői követelésért a bíróság jogerősen megállapította és a jogerős bírósági határozat szerinti fizetési kötelezettségét nem teljesítette,

**b)** aki a gazdasági társaság tartozásáért való korlátlan tagi helytállási kötelezettségének nem tett eleget, vagy

**c)** akivel mint vezető tisztségviselővel szemben a cégbíróság pénzbírságot szabott ki és a jogerős határozat szerinti fizetési kötelezettségét nem teljesítette,

feltéve hogy a vele szembeni végrehajtás eredménytelen volt.

**14.10.7.**A Társaság, mint közhasznú szervezet ügyvezetőjével szemben fennálló további összeférhetetlenségi szabályok:

 A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt – annak megszűnését megelőző két évben legalább egy évig -,

 **14.10.7.1.** amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását neme egyenlítette ki,

 **14.10.7.2.** amellyel szemben az állami adó, és vámhatóság jelentős összegű adóhiányt tárt fel,

 **14.10.7.3.** amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bíróságot szabott ki,

 **14.10.7.4.** amelynek adószámát az állami adó- és vámhatóság az adózás rendjéről szóló törvény szerint felfüggesztette, vagy törölte.

 **14.10.8**. Az ügyvezető - a nyilvánosan működő részvénytársaság részvénye kivételével - nem szerezhet társasági részesedést, és nem lehet vezető tisztségviselő olyan gazdasági társaságban, amely főtevékenységként ugyanolyan gazdasági tevékenységet folytat, mint az a társaság, amelyben vezető tisztségviselő. Ha a vezető tisztségviselő új vezető tisztségviselői megbízást fogad el, a tisztség elfogadásától számított tizenöt napon belül köteles e tényről értesíteni azokat a társaságokat, ahol már vezető tisztségviselő vagy felügyelőbizottsági tag.

**14.10.9.** Az ügyvezető és közeli hozzátartozója, valamint élettársa nem köthet a saját nevében vagy javára a Társaság főtevékenységi körébe tartozó ügyleteket.

**14.10.10.** Az ügyvezető és közeli hozzátartozója, valamint élettársa a felügyelő bizottság tagjává nem választható meg.

**14.11.** Az ügyvezető a Társaság ügyvezetését az ilyen tisztséget betöltő személyektől általában elvárható gondossággal, a Társaság érdekeinek elsődlegessége alapján köteles ellátni. A jogszabályok, az Alapító által hozott határozatok, illetve ügyvezetési kötelezettségek felróható megszegésével a Társaságnak okozott károkért a polgári jog általános szabályai szerint felel a Társasággal szemben.

**14.12.** Az ügyvezető felelősségét és működésének - jelen szerződésben nem szabályozott - feltételeit a Ptk. határozza meg.

15. A Társaság cégjegyzése:

A Társaság cégjegyzése akként történik, hogy a Társaság előírt, előnyomott, vagy nyomtatott cégneve alá az ügyvezető a nevét önállóan írja alá, hiteles cégjegyzési címpéldányának megfelelően.

**16. Felügyelőbizottság**

**16.1.** A Társaságnál az Alapító 3 tagú Felügyelőbizottságot hoz létre.

**16.2.** A Felügyelőbizottság elnökét a tagjai közül maguk választják. Tagjai

**16.2.*1.*** **Felügyelő Bizottság tagjai:**

 **Lipovics József Tamás**

 anyja születési neve: Süle Edit

2462 Martonvásár, Teleki Pál u. 3. sz. alatti lakos

jogviszony tartama: határozatlan

 **Varga Szabolcs**

 anyja születési neve: Szalai Ilona

 2462 Martonvásár, Széchenyi út 33. sz. alatti lakos

 jogviszony tartama: határozatlan

***Csapó Tamás***

anyja születési neve: Krébesz Julianna

 1121 Budapest, Eötvös út 35 alatti lakos

 jogviszony tartama: határozott

 jogviszony vége:2020. szeptember 1.

**16.3.** A Felügyelő Bizottság tagjaira vonatkozó összeférhetetlenségi szabályok a Ptk. szabályai szerint:

**16.3.1.** A Felügyelő Bizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.

**16.3.2.** Nem lehet felügyelő bizottsági tag az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos jogkövetkezmények alól nem mentesül.

**16.3.3.** Nem lehet felügyelő bizottsági tag, akit jogerős bírói ítélettel a vezető tisztségviselés gyakorlásától feltiltottak az eltiltást kimondó határozatban meghatározott időtartamig.

**16.3.4.** Nem lehet felügyelő bizottsági tag, akit valamely foglalkozástól eltiltottak, az ítélet hatálya alatt, ha az abban megjelölt tevékenységet folytatja a Társaság.

**16.3.5.** A gazdasági társaság kényszertörlési eljárás során való törlését követő öt évig nem lehet más gazdasági társaság felügyelő bizottsági tagja az a személy, aki a kényszertörlési eljárás megindításának időpontjában, a törlés évében, vagy a törlést megelőző évben a gazdasági társaságnál vezető tisztségviselő, korlátlanul felelős tag vagy többségi befolyást biztosító részesedéssel rendelkező tag volt.

**16.3.6.** Nem lehet a Felügyelő Bizottság tagja továbbá:

**a)** akinek felelősségét a felszámolási vagy kényszertörlési eljárás során ki nem elégített hitelezői követelésért a bíróság jogerősen megállapította és a jogerős bírósági határozat szerinti fizetési kötelezettségét nem teljesítette,

**b)** aki a gazdasági társaság tartozásáért való korlátlan tagi helytállási kötelezettségének nem tett eleget, vagy

**c)** akivel mint vezető tisztségviselővel szemben a cégbíróság pénzbírságot szabott ki és a jogerős határozat szerinti fizetési kötelezettségét nem teljesítette,

feltéve hogy a vele szembeni végrehajtás eredménytelen volt.

 **16.3.7.** A Felügyelő Bizottság tagjával szembeni további összeférhetetlenségi szabályok:

 A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan szervezet vezető tisztségviselője volt – annak megszűnését megelőző két évben legalább egy évig:

 **16.3.7.1.** amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,

 **16.3.7.2.** amellyel szemben az állami adó- és vámhatóság jelentős összegű adóhiányt tárt fel,

 **16.3.7.3.** amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bíróságot szabott ki,

 **16.3.7.4.** amelynek adószámát az állami adó- és vámhatóság az adózás rendjéről szóló törvény szerint felfüggesztette, vagy törölte.

 **16.3.8.** Nem lehet továbbá a felügyelőbizottság elnöke vagy tagja az a személy, aki:

**16.3.8.1.** A Társaság döntéshozó szerve – az alapítói jog gyakorló Képviselő-testület – tagja.

**16.3.8.2.** A közhasznú társasággal a megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik.

**16.3.8.3.** A közhasznú társaság cél szerinti juttatásából részesül, kivéve a bárki által megkötés nélkül igénybe vehető nem pénzbeli szolgáltatásokat.

**16.3.8.4.** A Társaság ügyvezetője.

**16.3.8.5.** A 16.3.8.1.-16.3.8.4. pontban meghatározott személyek hozzátartozója.

**16.3.9.** A felügyelő bizottsági tag - a nyilvánosan működő részvénytársaság részvénye kivételével - nem szerezhet társasági részesedést, és nem lehet vezető tisztségviselő olyan gazdasági társaságban, amely főtevékenységként ugyanolyan gazdasági tevékenységet folytat, mint az a társaság, amelyben vezető tisztségviselő. Ha a vezető tisztségviselő új vezető tisztségviselői megbízást fogad el, a tisztség elfogadásától számított tizenöt napon belül köteles e tényről értesíteni azokat a társaságokat, ahol már vezető tisztségviselő vagy felügyelőbizottsági tag.

**16.3.10.** A felügyelő bizottsági tag és közeli hozzátartozója, valamint élettársa nem köthet a saját nevében vagy javára a Társaság főtevékenységi körébe tartozó ügyleteket.

**16.3.11.** A felügyelő bizottsági tag és közeli hozzátartozója, valamint élettársa ügyvezetővé nem választható meg.

**16.4.** A Felügyelő Bizottság mindazon ügyekben véleményt nyilvánít, melyet Polgári Törvénykönyvről szóló 2013. évi V. törvény 3:188. § (2) bekezdése s jelen Alapító Okirat 13.1.pontja az Alapító kizárólagos hatáskörébe utal.

**16.4.1.** Véleményezési jog gyakorlásához szükséges írásbeli döntés-tervezeteket az ügyvezető köteles az Alapító ülése előtt legalább 8 nappal a Felügyelő Bizottság elnöke részére átadni, aki a Felügyelő Bizottság ülésének összehívásáról gondoskodik. Halaszthatatlan döntés esetén a vélemény beszerzése rövid úton (így különösen: távbeszélő, fax, e-mail) is történhet, azonban az így véleményt nyilvánító FB 5 napon belül köteles véleményét írásban is a döntést hozó Alapító rendelkezésére bocsátani.

**16.4.2.** A Felügyelő Bizottság kialakított véleményét az Alapító felé az FB elnöke ismerteti, aki az Alapító napirendi pontot tárgyaló ülésén meghívottként tanácskozási joggal vesz részt. A Felügyelő Bizottság írásos véleménye nyilvános.

**16.5.** A Felügyelő Bizottság elnöke irányítja a Felügyelő Bizottság tevékenységét. A Felügyelő Bizottság jogosult, illetőleg köteles az ügyvezetést ellenőrizni, s vizsgálni a Társaság pénzügyi, gazdasági tevékenységét, véleményezni a költségvetés, a mérleg tervezetét.

A Felügyelő Bizottság tagjainak díjazásáról az Alapító dönt. A Felügyelő Bizottság tagjai az Alapító külön döntéséig díjazás nélkül látják el tevékenységüket.

**16.6.** A Felügyelő Bizottság szükség szerint, de legalább évente két ülést tart. Az üléseket az elnök hívja össze írásban, a napirend megjelölésével legalább 5 nappal az ülés időpontja előtt.

**16.7.** A Felügyelő Bizottság rendkívüli ülésének összehívását – az ok és cél megjelölésével – bármely tag kezdeményezheti, ennek a kezdeményezésnek az elnök 8 napon belüli intézkedéssel, az ülés 30 napon belüli összehívásával köteles eleget tenni.

Ha az elnök a kérelmének nem tesz eleget, a tag maga jogosult az ülés összehívására.

**16.8.** A Felügyelő Bizottság testületként jár el. A Felügyelő Bizottság ülése nyilvános, amely jogszabályban meghatározott esetekben korlátozható*.*

**16.9.** A Felügyelő Bizottság ülése akkor határozatképes, ha valamennyi tagja, azaz 3 fő jelen van. A Felügyelő Bizottság tagjai személyesen kötelesek eljárni, képviseletnek nincs helye. A Felügyelő Bizottság tagját e minőségében az Alapító nem utasíthatja.

**16.10.** A Felügyelő Bizottság döntéseit nyílt szavazással hozza meg. A döntés meghozatalához legalább 2 fő „igen” szavazat szükséges.

A Felügyelő Bizottság elnöke gondoskodik a döntésnek az érintettekkel 8 napon belül való írásbeli – igazolt módon történő – közléséről.

**16.11.** A Felügyelő Bizottság az ügyrendjét maga állapítja meg, melyet az Alapító hagy jóvá.

**16.12.** A Felügyelő Bizottság üléséről jegyzőkönyvet kell készíteni, melynek tartalmilag meg kell felelnie a Ptk. 3:193. §-ában előírtaknak azzal, hogy a jegyzőkönyvet a Felügyelő Bizottság elnöke és az ülésen jelen lévő valamennyi tagja aláírja.

**16.13.** A Felügyelő Bizottság döntéseiről a Felügyelő Bizottság elnöke nyilvántartást vezet. Ezen nyilvántartást a Felügyelő Bizottság elnöke kezeli. A nyilvántartásban fel kell tüntetni a döntések tárgyát, tartalmát, időpontját, hatályát, a döntést támogatók és ellenzők, továbbá tartózkodók számarányát, valamint a határozat végrehajtási határidejét és a végrehajtásért felelős személyt.

**16.14.** Ha a Felügyelő Bizottság tagjainak száma 3 fő alá csökken, vagy nincs aki ülését összehívja, az ügyvezető a Felügyelő Bizottság rendeltetésszerű működésének helyreállítása érdekében köteles értesíteni az Alapítót, kérve az Önkormányzat Képviselőtestülete összehívását.

**16.15.** A Felügyelő Bizottság ellenőrzi a Társaság ügyvezetését, a Társaság működését és gazdálkodását. Ennek során a vezető tisztségviselőtől jelentést, a szervezet munkavállalóitól pedig tájékoztatást vagy felvilágosítást kérhet, továbbá a Társaság fizetési számláját, pénztárát, értékpapír- és áruállományát, valamint szerződéseit megvizsgálhatja és szakértővel megvizsgáltathatja. Ha a Felügyelő Bizottság ellenőrző tevékenységéhez szakértőket kíván igénybe venni, a Felügyelő Bizottság erre irányuló kérelmét az ügyvezető köteles teljesíteni.

**16.16.** A Felügyelő Bizottság köteles az intézkedésre való jogosultságának megfelelően az Alapítót és az ügyvezetőt tájékoztatni és az Alapító Képviselőtestülete összehívását kezdeményezni, ha arról szerez tudomást, hogy:

**16.16.1.** az ügyvezető tevékenysége jogszabályba vagy a létesítő okiratba ütközik, ellentétes az Alapító határozataival vagy egyébként sérti a gazdasági társaság érdekeit, e kérdés megtárgyalása és a szükséges határozatok meghozatala érdekében;

**16.16.2.** az ügyvezető felelősségét megalapozó tény merült fel.

**16.17.** Az Alapító a Felügyelő Bizottság indítványára - annak megtételétől számított harminc napon belül - intézkedés céljából össze kell hívni. E határidő eredménytelen eltelte esetén az Alapító Képviselőtestülete összehívására a Felügyelő Bizottság is jogosult.

**16.18.** A 16.16. pontban foglaltakon túlmenően is a Felügyelő Bizottság ok és cél megjelölésével tett írásbeli indítványára az ügyvezető köteles az Alapító Képviselőtestülete az indítvány kézhezvételétől számított 30 napon belül történő összehívását kezdeményezni. Ezen határidő eredménytelen eltelte esetén a Felügyelő Bizottság jogosult az Alapító Önkormányzat Képviselőtestülete összehívásának kezdeményezésére.

 Az Ectv. 41. § (3) bekezdésében foglalt esetekben a Felügyelő Bizottság köteles az Alapítót és az ügyvezetőt tájékoztatni s az Alapító Önkormányzat Képviselő-testülete összehívását kezdeményezni.

**16.19.** Ha az Alapító avagy az ügyvezető a törvényes működés helyreállítása érdekében szükséges intézkedéseket nem teszi meg, a Felügyelő Bizottság köteles a törvényességi felügyeletet ellátó szervet értesíteni.

**16.20**. A Felügyelő Bizottság tagjai korlátlanul és egyetemlegesen felelnek a Társaságnak az ellenőrzési kötelezettségük megszegésével okozott károkért, ideértve a számviteli törvény szerinti beszámoló összeállításával és nyilvánosságra hozatalával összefüggő ellenőrzési kötelezettség megszegését is.

**16.21.** A Felügyelő Bizottságra, illetve tagjaira, feladat és hatáskörére a Ptk. 3:26. § - 3:28.§, 3:119.§- 3:122.§-aiban és a 2011. évi CLXXXV. tv. – Ectv. – 38. § (3) bekezdésében és a 40. § - 41. §-aiban foglaltak az irányadók.

***17. Állandó könyvvizsgáló***

*LAUF-AUDIT Könyvelő és Könyvvizsgáló Korlátolt Felelősségű Társaság*

*Székhelye: 8900 Zalaegerszeg, Petőfi u. 7. 1/5.*

*Cégjegyzékszáma: 20-09-074690*

*Kamarai nyilvántartási száma: 000970*

*A könyvvizsgálatért személyében felelős: Borsosné Pál Ildikó*

*Engedélyszáma (igazolványszám): 000630*

*Anyja neve: Miklós Brigitta*

*Lakcíme: 8900 Zalaegerszeg, Jankahegy 7.*

*Megbízás kezdő időpontja: 2020.július 1.*

*Megbízás lejárta: 2025.június 30.*

***18*. A Társaság gazdálkodása, nyilvánosság biztosítása:**

***18*.1.** A Társaság az éves gazdálkodása során elért eredményét nem oszthatja fel azt a 6.1. és 6.2.1. pontban rögzített közhasznútevékenységére fordítja.

***18*.2.** A Társaság az államháztartás alrendszereitől – a normatív támogatás kivételével – csak írásbeli szerződés alapján részesülhet feladatfinanszírozást szolgáló, avagy más támogatásban, melyben meg kell határozni a támogatással való elszámolás feltételeit és módját.

***18*.3.** A Társaság kettős könyvvitelt vezet, a könyvvezetés magyar nyelven, forintban történik.

A Társaság a cél szerinti tevékenységből, illetve a vállalkozási tevékenységéből származó bevételeit és ráfordításait elkülönítetten kell nyilvántartania.

***18*.4.** A Társaság az éves beszámolóját és közhasznúsági mellékletét a tárgyévet követő év május 31-ig készíti el, melyet az Alapító hagy jóvá, s azt követően annak letétbe helyezéséről gondoskodik, továbbá a FÓRUM MARTINI, Martonvásár Város Önkormányzata hivatalos lapjában, továbbá saját honlapján is közzé teszi.

***18*.5.** A Társaság beszámolója tartalmazza:

1. a mérleget,
2. az eredménykimutatást (eredménylevezetést)+kiegészítő melléklet,
3. a közhasznúsági mellékletet.

***18*.6.** A közhasznúsági mellékletben be kell mutatni a Társaság által végzett közhasznú tevékenységet, ezen tevékenység fő célcsoportjait és eredményeit, valamint a közhasznú jogállás megállapításához szükséges Ectv. 32. § szerinti adatokat, mutatókat.

 A közhasznú melléklet tartalmazza a közhasznú cél szerinti juttatások kimutatását, a vezető tisztségviselőknek nyújtott juttatások összegét és a juttatásban részesülő vezető tisztségek felsorolását.

 A közhasznúsági mellékletbe bárki betekinthet, arról saját költségére másolatot készíthet.

***18*.7.** A Társaság beszámolójára a számvitelről szóló törvény, valamint az annak végrehajtási jogszabályai előírásait kell alkalmazni.

***18*.8.** A beszámolót és a közhasznúsági mellékletet a Felügyelő Bizottság írásban véleményezi. Az Alapító a beszámolóról és a közhasznúsági mellékletről az írásbeli jelentés birtokában dönthet.

***18*.9.** Az Alapító bármikor jogosult a Társaság könyveit és iratait megtekinteni, azokat megvizsgálni. Az Alapító betekintési jogát saját költségén megbízottak vagy szakértők útján is gyakorolhatja.

***18*.10.** A közhasznú szervezet működésével kapcsolatosan keletkezett iratokba való betekintést bárki az ügyvezetőnél kezdeményezheti.

 A Társaság közszolgáltatási szerződése a Cégbíróságon is megtekinthető.

***18*.11.** Kérésre a Határozatok Könyvében foglaltakról, illetőleg a Társaság működésével kapcsolatosan keletkezett iratokról az ügyvezető bárkinek tájékoztatást ad.

***18*.12.** Az ügyvezető köteles bármely jogszabály által felhatalmazott szerv, vagy személy által kért iratbetekintést kérővel történt megállapodás szerinti határidőben, illetve jogszabály, vagy hatósági határozat által előírt határidőben teljesíteni.

 Az ügyvezető köteles az iratbetekintésről külön nyilvántartást vezetni, melyből megállapítható a kérelmező neve, a kért irat megnevezése, a kérelem és teljesítésének ideje.

***19*. A Társaság képviselete:**

A Társaságot a bíróságok és más hatóságok előtt, illetve harmadik személlyel szemben az ügyvezető önállóan teljes jogkörrel képviseli.

***20*. A Társaság megszűnése:**

***20*.1**. A Társaság megszűnik a Ptk.-ban meghatározott esetekben.

***20*.2.** A Társaság a cégjegyzékből való törléssel szűnik meg.

***20*.3.** Ha a Társaság jogutód nélkül megszűnik - a felszámolási eljárás esetét kivéve -, végelszámolásnak van helye.

***20*.4.** A Társaság jogutód nélküli megszűnése esetén a Társaság tagja részére a tartozások kiegyenlítését követően csak a törzsbetét megszűnéskori értéke adható ki, az ezt meghaladóan megmaradó vagyont közérdekű célra kell fordítani oly módon, hogy a fennmaradó vagyon, vagy a vagyon értékesítéséből származó bevétel Martonvásár Város Önkormányzata alapító tagot illeti meg 100 %-os arányban, amelyet Martonvásár Város Önkormányzata a „Magyarországi helyi önkormányzatairól” szóló 2011. évi CLXXXIX. tv. 13. §-ában meghatározott önkormányzati feladatainak ellátáshoz köteles felhasználni.

*21*. Egyéb rendelkezések:

***21*.1.** Az Ectv.-ben meghatározott azon kérdésekben, melyet jelen társasági szerződés nem szabályoz – a Társaság belső szabályzatban rendelkezik, melyet az Alapító hagy jóvá.

***21*.2.** Jelen Alapító Okiratban nem szabályozott kérdésekben a „Polgári Törvénykönyvről” szóló 2013. évi V. tv., továbbá a „köztulajdonban álló gazdasági társaságok takarékosabb működéséről” szóló 2009. évi CXXII. tv., továbbá az „egyesülési jogról, a közhasznú jogállásról, valamint a civil szervezetek működéséről és támogatásáról” szóló 2011. évi CLXXV. tv. rendelkezéseit kell megfelelően alkalmazni.

***21*.3**. Azokban az esetekben, amikor a Ptk. a társaságot kötelezi arra, hogy közleményt tegyen közzé, a társaság e kötelezettségének a Társaság honlapján tesz eleget.

***22*.** A Társaság Alapítója meghatalmazza Pintérné Dr. Szekerczés Anna ügyvédet – „Dr. Szekerczés” Ügyvédi Iroda, 8000 Székesfehérvár, Petőfi S. u. 5. sz. – az Alapító Okirat elkészítésére, ellenjegyzésére, s cégbejegyzésre történő benyújtására és a cégbírósági képviseletre.

Az Alapító kijelenti, hogy a jelen Alapító Okirat mindenben az akaratát tartalmazza, ezért azt a mai napon cégszerűen jóváhagyólag aláírta.

Martonvásár, 2019. december …

**Martonvásár Város Önkormányzata tag**

**képviseletében eljáró:**

...................................

**Dr. Szabó Tibor**

**polgármester**

Az Alapító a …/20199. (XII. ….) számú Képviselő-testület határozatával egységes szerkezetbe foglalt Alapító Okiratot – mely módosítás az Alapító Okirat 6.2.1., 6.2.2. és 17. pontját, valamint az új 17. pont beillesztése miatt a korábbi 17-21. pontok számozását érinti –

Martonvásáron, 2019. december ….-napján

**Ellenjegyzem:**

**Dr. Ambrus Sándor Csaba ügyvéd**

**székhely: 1055 Budapest, Honvéd u. 16. IV. em. 9. a.**

**kamarai azonosító /KASZ/: 36073579**

**lajstromszám:20590, Budapesti Ügyvédi Kamara**